**ПРИЛОЖИМ РЕЖИМ НА ДЪРЖАВНИ ПОМОЩИ**

**Процедура BG16FFPR001-3.004 „Зарядна инфраструктура за електрически превозни средства по пътища – втора процедура“**

1. **Описание на процедурата**

Съгласно **Регламент (ЕС) 1804/2023** на Европейския парламент и на Съвета от 13 септември 2023 г. за разгръщането на инфраструктура за алтернативни горива и за отмяна на Директива 2014/94/ЕСе необходимо да се гарантира минимално покритие с публично достъпните зарядни точки, предназначени за лекотоварни и тежкотоварни превозни средства по пътната мрежа на територията на страната по основната и широкообхватната TEN-T мрежа във всяка посока на движение.

Изграждането на гъста, широкообхватна, надеждна и лесна за използване инфраструктурна мрежа за алтернативни горива за всички видове транспорт е важен елемент за постигане на климатична неутралност и нулево замърсяване в съответствие с европейската зелена сделка и пакета „Подготвени за цел 55“. Ускоряването на изграждането на зарядна инфраструктура за електрически лекотоварни и тежкотоварни превозни средства ще доближи България към европейските дългосрочни цели за намаляване на емисиите парникови газове и намаляване на замърсяването на въздуха.

Чрез процедура BG16FFPR001-3.004 „**Зарядна инфраструктура за електрически превозни средства по пътища – втора процедура**“ по Приоритет 3 на Програма „Транспортна свързаност“ 2021 -2027 г. ще бъде предоставена на подкрепа на юридически лица, както и на сдружения между тях, за изграждането на публично достъпна, надеждна и лесна за използване инфраструктурна мрежа за алтернативни горива.

С оглед на факта, че тенденциите за развитие на транспортния сектор, очертани в стратегическите документи на европейско и национално ниво, целят повишаване на неговата конкурентоспособност чрез по-ефективно използване на ресурсите на енергията, един от ключовите приоритети на националната и европейските политики в областта на транспорта, енергетиката и климата е по-широкото производство, разгръщането и използването на устойчиви алтернативни горива.

Реализацията на проектите ще допринесе за насърчаване на енергийната ефективност посредством използването на алтернативни горива, за намаляване на емисиите на парниковите газове, опазването на околната среда и климата и намаляване на отрицателните вторични ефекти от транспорта.

Изпълнението на ПТС ще има конкретен принос по политиката за изменение на климата основно чрез създаването на необходимите предпоставки за употребата на алтернативни горива в транспорта.

Предвидените инвестиции допринасят за постигане на устойчиво развита транспортна система и създават необходимите предпоставки за подобряване на мобилността на хора и стоки, което ще насърчи развитието на вътрешния пазар и конкурентоспособността на Общността, териториалното, икономическо и социално сближаване и опазването на околната среда. Именно изграждането на публично достъпна зарядна инфраструктура ще даде равна възможност за зареждане на всички превозни средства на територията на страната.

1. **Бюджет на процедурата и източници на финансиране**

Стойността на БФП, която е предвидена по процедура „Зарядна инфраструктура за електрически превозни средства по пътища – втора процедура“ е 10 012 303,45 евро, като се очаква финансиране от Приоритет 3 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“, Програма „Транспортна свързаност“ 2021-2027. Максималният размер на безвъзмездна финансова помощ по всеки индивидуален проект, по процедурата **не може да надвишава 256 000,00 евро.**

Интензитет на помощта за всяко проектно предложение ще бъде определен съгласно Регламент (ЕС) 651/2014 на Комисията, съгласно който конкретни категории държавна помощ за съвместими с Договора, при условие че изпълняват определени условия, и освобождава тези категории от изискването за предварително уведомяване на Комисията и за одобрение от нея и по специално ще бъдат приложени специалните условия на член 36а, отнасящ се до „Инвестиционни помощи за инфраструктури за зареждане с електроенергия или гориво“.

БФП по всеки конкретен проект ще бъде предоставена въз основа на схема за помощ, чрез подбор на проектни предложения по ПТС до края на 2029 г., в съответствие с чл. 29 на ЗУСЕФСУ.

Дейностите и разходите по процедурата са допустими от датата на обявяване на процедурата до 31.12.2029 г.

1. **Държавна помощ**

Основният акт, който урежда груповото освобождаване на подпомагането на дадени инвестиции или видове инфраструктура от нотификация и ги приема за съвместими за правилата на вътрешния пазар е **Регламент (ЕС) № 651/2014 на Комисията,** последно изменен с Регламент 1315 от 2023 година, за обявяване на някои категории помощи за съвместими с вътрешния пазар в приложение на членове 107 и 108 от Договора (ОРГО).

ОРГО обявява конкретни категории държавна помощ за съвместими с Договора, при условие че изпълняват определени условия, и освобождава тези категории от изискването за предварително уведомяване на Комисията и за одобрение от нея. В рамките на настоящия процедурата и при съобразяване на предметния обхват се изследва конкретно като възможност за постигане на съответствие с правилата за ДП чрез прилагането на разпоредбите чл. 36а „Инвестиционни помощи за инфраструктури за зареждане с електроенергия или гориво.“ на Регламент 651/2014 г. (ОРГО).

Чрез процедурата ще бъде предоставена подкрепа на **Търговци по смисъла на Търговския закон или Закона за кооперациите или са еквивалентни лица по смисъла на законодателството на държава-членка на Европейското икономическо пространство и сдружения между тях,** за изграждането на публично достъпна, надеждна и лесна за използване инфраструктурна мрежа за алтернативни горива.

Предвидените инвестиции ще допринесат за изграждането на зарядни точки за лекотоварни и/или тежкотоварни електрически превозни средства по протежение на основната и широкообхватната TEN–T мрежа, както и на съответната прилежаща инфраструктура, които следва да отговарят на заложените изисквания за разгръщане на зарядна инфраструктура съгласно Регламент (ЕС) 2023/1804.

Подкрепа за насърчаване на изграждането на зарядни станции по ПТС допринася за реализацията на Зелената сделка, както и на Стратегията за устойчива и интелигентна мобилност на ЕК, която предвижда транспортния сектор да намали значително своите емисии и да стане по-устойчив, както и екологичната мобилност да бъде новия метод за растеж на транспортния сектор. Предвидените инвестиции насърчават употребата на екологосъобразни видове транспорт и алтернативни горива, подобряват качеството на пътната инфраструктура и допринасят за намаляване на вредното въздействие върху околната среда на транспорта.

Предвижда се безвъзмездна финансова помощ да бъде предоставена чрез подбор на проектни предложения по ПТС до края на 2029 г., в съответствие с чл. 29 на ЗУСЕФСУ.

С оглед на гореизложеното по отношение на конкретното инвестиционно намерение следва да се приеме, че дейностите по проект „Зарядна инфраструктура за електрически превозни средства – втора процедура” попадат в обхвата на Регламент (ЕС) № 651/2014 за групово освобождаване (ОРГО), изменен чрез Регламент (ЕС) 2023/1315 на Комисията от 23 юни 2023 година и по специално в **чл. 36а** от него, отнасящ се **до „Инвестиционни помощи за инфраструктура за зареждане с електроенергия или гориво“**.

В определенията за помощите за опазване на околната среда в т. 102а от Регламента е дадена дефиниция за „инфраструктура за зареждане с електроенергия“ с текст „фиксирана или мобилна инфраструктура, снабдяваща превозни средства, мобилно оборудване за обслужване на терминал или за наземно обслужване с електроенергия“.

Съгласно регламентираните в чл. 36а, параграф 3 от ОРГО допустими разходи за инфраструктури за зареждане с електроенергия са тези за изграждане, инсталиране, модернизиране или разширяване на инфраструктура за зареждане с електроенергия или гориво. Към тези разходи може да спадат разходите за самата инфраструктура за зареждане с електроенергия или гориво или свързаното с нея техническо оборудване, разходите за инсталиране или модернизиране на електрически или други компоненти, включително електрически кабели и силови трансформатори, които са необходими за свързване на инфраструктурата за зареждане с електроенергия или гориво към мрежата или към местна единица за производство или съхранение на електроенергия, както и разходите за строителни работи, адаптация на земя или път, инсталационните разходи и разходите за получаване на необходимите разрешителни.

Допустимите разходи може също така да обхващат инвестиционните разходи за производство на място на електроенергия от възобновяеми източници и инвестиционните разходи на единиците за съхранение, свързани със съхранението на електроенергия от възобновяеми източници . Номиналният производствен капацитет на инсталацията за производство на електроенергия от възобновяеми източници на място не надхвърля максималната обявена изходна мощност или капацитета за зареждане с гориво на инфраструктурата за зареждане с електроенергия или гориво, към която инсталацията е свързана.

Номиналният производствен капацитет на инсталацията за производство на електроенергия от възобновяеми източници на място не надхвърля максималната обявена изходна мощност или капацитета за зареждане с гориво на инфраструктурата за зареждане с електроенергия или гориво, към която инсталацията е свързана.

Това обстоятелство ще бъде проверено от УО както на ниво кандидатстване, така и ще бъде проследявано по време на експлоатацията на съоръженията.

**Съгласно допустимостта на разходите по Европейския фонд за регионално развитие (ЕФФР) не са допустими проектни инвестиции в т.нар. региони в преход (или региони тип В от ДФЕС) и , няма да бъдат разглеждани проектни предложения, които предвиждат инвестиции в Югозападен регион.**

Също така съгласно параграф 7 на чл. 36а помощта предоставена на кое да е предприятие не следва да надхвърля 40% от общия бюджет на съответната схема, а именно – 8.7 млн. евро от общия бюджет на цялата схема. Условието се изпълнява защото максималният размер на безвъзмездна финансова помощ по всеки индивидуален проект, по процедурата **не може да надвишава 256 000,00 евро.**

С оглед на гореизложеното предвидените по проекта дейности, описани в проектното предложение ще са в съответствие с правилата по държавните помощи съгласно Регламент (ЕС) № 651/2014 на Комисията от 17 юни 2014 г./ Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора, изменен с Регламент (ЕС) 2023/1315 на Комисията от 23 юни 2023 г. (ОВ L167/30.07.2023), при изпълнение на всички общи условия на Глави I и специалните такива, заложени в чл. 36а „Инвестиционни помощи за инфраструктура за зареждане с електроенергия или гориво“.

**За приложението на Глава I Общи разпоредби на ОРГО (Регламент 651/2014) са спазени следните предварително зададени условия, а именно:**

**Член 1. Приложно поле**

**Дейностите по процедурата попадат в обхвата на чл.1, параграф 1 – категории помощи за които се прилага ОРГО.**

Предвид дейностите по процедурата, финансирането на проектите попада в приложното поле на ОРГО под категория **„в) помощи за опазване околната среда“** от чл. 1, параграф 1, б „в“, на същия регламент.

Общият размер на държавната помощ е извън обхвата на параграф 2 – 10 012 303,45 евро и не попада в ограниченията на същия параграф.

Съгласно **параграф 3** - кандидатът не може да получи безвъзмездна финансова помощ, в случай че попада в забранителните режими на Регламент (ЕС) № 651/2014 и по-конкретно ако:

* Основната икономическа дейност на кандидата попада в:
  + - * сектора на рибарството и аквакултурите, обхванати от Регламент (ЕС) № 1379/2013;
* сектора на първично производство на селскостопански продукти;
* сектора на преработка и продажба на селскостопански продукти, в следните случаи:

- когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или

- когато помощта е обвързана със задължението да бъде прехвърлена частично или изцяло на първичните производители;

* помощи за улесняване на закриването на неконкурентоспособни въглищни мини в съответствие с Решение 2010/787/ЕС на Съвета.

Съгласно чл. 1, **пар. 4**, б. “а“ от Регламент (ЕС) № 651/2014, включително и помощи ad hoc в подкрепа на предприятие, кандидатът не може да получи безвъзмездна финансова помощ, в случай че е обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.

Предвид това, **преди сключване на административния договор**, *Управляващият орган ще извърши проверка на декларираното обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.* Проверката е на база информация в Публичния регистър на ЕК - http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване, както и в националния регистър - https://stateaid.minfin.bg/bg/483

Съгласно чл. 1, **пар. 4**, буква в) от Регламент (ЕС) № 651/2014 недопустими са кандидати (и на ниво група), които са в затруднено положение съгласно чл. 2, пар. 18 от същия регламент. За доказване на това обстоятелство кандидатите представят декларация, заверена от независим одитор.

Изискванията по пар. 18 буква „в“ се прилагат и на равнище група – както за предприятието–кандидат, така и за предприятията, с които кандидатът формира група предприятия (разгледани в цялост).

Независим одитор извършва проверка за установяване дали кандидатът е „предприятие в затруднено положение“ по смисъла на чл.2, пар.18 от Регламент (ЕС) № 651/2014) на кандидата и на лицата, с които същите са свързани, формирайки група.

УО може да извършва проверка за съответствие на подадената декларация и служебна проверка на наличната информация в публичните регистри (вкл. Търговския регистър и Регистъра на ЮЛНЦ), *както и ще извърши проверки на база годишните отчети на кандидатите, и/или чрез изискване на конкретна информация за целта, включително при необходимост счетоводни отчети и справки*. Проверката и определянето на свързаността на кандидата с други субекти в „група“ ще се извършва съобразно Приложение 1 към Регламент (ЕС) № 651/2014 при отчитане на числеността на персонала и финансовите прагове и показатели.

Проверката на финансовото състояние и наличието на обстоятелствата за предприятие в затруднение на ниво група се извършва чрез консолидация на финансовите отчети, когато е приложимо и съобразно приложимите счетоводни стандарти. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. Търговския регистър и Регистъра на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.

*С оглед на горното, преди сключване на административния договор, кандидата следва да представи обосновка дали кандидатът формира група предприятия, съответния анализ по чл. 2, пар. 18 за кандидата и/или общо за групата и Годишен финансов отчет за последните две приключени финансови години /консолидиран – за група предприятия/*. В случай че при проверката бъде установена непълнота в информацията, липса на документи и/или друга нередовност и ГФО с приложенията към него са оповестени в Търговския регистър и регистъра на ЮЛНЦ и са в идентичен формат на образеца, в който са подадени към НСИ, документите няма да бъдат изисквани като това обстоятелство ще се проверява по служебен път съгласно чл. 23, ал. 6 от Закона за търговския регистър и регистъра на ЮЛНЦ.

*УО може да изиска от предприятието отделен анализ на обстоятелствата по чл. 2, пар. 18, заверени от независим одитор и от ръководителя на предприятието*.

С оглед на горното преди сключване на административния договор за предоставяне на безвъзмездна финансова помощ кандидата следва да представи справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на дружеството, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания - копие, заверено от кандидата.

Получената държавна помощ за проекта подлежи на възстановяване по реда на Глава шеста от Закона за държавните помощи, в случай че при отпускане на помощта и изпълнението на проекта, условията на Регламент (ЕС) № 651/2014 не бъдат кумулативно спазени.

Съгласно чл. 1, **пар. 5** - Регламент (ЕС) № 651/2014 не се прилага за мерки за държавна помощ, които поради своите особености, поради придружаващите ги условия или поради метода на тяхното финансиране водят до неотделимо нарушение на законодателството на Съюза, по-специално:

а) мерки за помощ, при които предоставянето на помощта е обвързано със задължението седалището или основното място на установяване на бенефициента да се намира в съответната държава членка; въпреки това се разрешава условието към момента на изплащането на помощта Бенефициентът да е създал седалище или клон в държавата членка, предоставяща помощта - предоставянето на помощта не е обвързано със задължението седалището или основното място на установяване на Бенефициента да се намира в съответната държава членка; въпреки това се разрешава условието към момента на изплащането на помощта Бенефициентът да е създал седалище или клон в държавата членка, предоставяща помощта.

б) мерки за помощ, при които предоставянето на помощ е обвързано със задължението Бенефициентът да използва национално произведени стоки и услуги - предоставянето на помощта не е обвързано със задължението Бенефициентът да използва национално произведени стоки и услуги

в) мерки за помощ, които ограничават възможността Бенефициентът да се възползва от резултатите от научноизследователска дейност и иновации в други държави членки – помощта не съдържа ограничения Бенефициентът да се възползва от резултатите от научноизследователска дейност и иновации в други държави членки.

*При разработването и представянето на проекта кандидатите поемат безусловно задължение да не включват в проектите си ограниченията, предвидени в чл. 1, пар. 5 от Регламента, като представят декларация за изпълнението на това условие.*

***Важно: при неизпълнение на поне едно от посочените в чл. 1 условия, проектът не може да бъде финансиран и помощта не се предоставя. За целта УО извършва проверка на обстоятелствата, декларирани от всеки кандидат.***

Инфраструктурата, която ще бъде изградена следва да отговаря на определенията, посочени в чл. 2, раздел „Определения за помощи за опазване на околната среда“ от Регламент (ЕС) № 1315/2023 на Комисията, а именно:

101. „опазване на околната среда“ означава всяко действие и дейност, предприети с цел да се намали или предотврати замърсяване, отрицателно въздействие върху околната среда или друга вреда на заобикалящата физическа среда (включително на въздуха, водата и почвата), екосистемите или природните ресурси чрез дейността на човека, включително да се смекчат последиците от изменението на климата, да се намали рискът от такава вреда, да се опази или възстанови биологичното разнообразие или да се постигне по-ефективно използване на природните ресурси, включително мерките за икономия на енергия и използването на възобновяеми източници на енергия и на други техники за намаляване на емисиите на парникови газове и на други замърсяващи вещества, както и да се премине към модели на кръговата икономика с цел да се намали употребата на суровини и да се увеличи ефективността. Това обхваща действия, с които се укрепва капацитетът за адаптиране и се свежда до минимум уязвимостта по отношение на климатичните въздействия;

102a „инфраструктура за зареждане с електроенергия“ означава фиксирана или мобилна инфраструктура, снабдяваща превозни средства, мобилно оборудване за обслужване на терминал или за наземно обслужване с електроенергия;

102г „електроенергия от възобновяеми източници“ означава електроенергия, генерирана от възобновяеми източници съгласно определението в член 2, точка (1) от Директива (ЕС) 2018/2001;

102д „интелигентно зареждане“ означава операция за зареждане с електроенергия, при която големината на тока, подаван на акумулаторната батерия, се регулира в реално време въз основа на информация, получена чрез електронни съобщения;

*Кандидатите се задължават предвидените дейности в обхвата на проекта да съответстват на посочените определения, а УО извършва проверка и при необходимост изисква допълнителни доказателства и/или становища от компетентни органи.*

***УО няма да финансира разходи, които се отнасят до дейности, които не са включени в Насоките за кандидатстване / допустими дейности/ в съответствие с чл. 36а, пар. 3 и които не изпълняват условията на чл. 36а, пар. 8 от Регламент № 651/2014 на Комисията***

***При установяване на недопустими дейности и разходи при изпълнението на проекта те не се финансират от безвъзмездната финансова помощ, а УО извършва проверка.***

**Член 3. Условия за освобождаване**

Съгласно разпоредбата на чл. 3 „Условия за освобождаване“, за да бъде предоставена безвъзмездната финансова помощ при изпълнението на дейностите по проекта следва да бъдат съблюдавани и спазвани всички условия, определени в Глава I „Общи разпоредби“ от Регламент (ЕС) № 651/2014 на Комисията, както специалните условия за съответната категория помощи, посочени в чл. 36а от посочения Регламент.

В контекста на приложението на ОРГО се установява че помощта, чрез която ще се реализира проектът е в съответствие с всички условия, определени в глава I от настоящия регламент, и в този смисъл **отговоря на условията за освобождаване задължението за уведомяване по член 108, параграф 3** от Договора и като помощ е съвместима с вътрешния пазар по смисъла на член 107, параграф 3 от Договора.

***При установяване от УО на липса или несъответствие на условията по чл. 3 от Регламент (ЕС) № 651/2014 не се предоставя безвъзмездната финансова помощ.***

**Чл. 4 Прагове за уведомяване:**

Съгласно чл. 4. пар. 1, т. „т.б“, Регламент 651/2014 не се прилага за инвестиционни помощи за инфраструктура за зареждане с електроенергия, надхвърлящи праговете, посочени в член 36а, параграфи 1 и 2: 30 милиона евро на предприятие за проект и, в случай на схеми, среден годишен бюджет от 300 милиона евро.

**Общата стойност** на двете процедури за изграждане на зарядна инфраструктура по пътищата е 15,1 млн. евро, като се очаква финансиране от Приоритет 3 на Програма „Транспортна свързаност“ 2021-2027 г., като е предвидено максималната помощ отпускана на предприятие за проект да не надвишава **256 000,00 евро**.

**С оглед на гореизложеното помощта, която попада в обхвата на държавна помощ** и е част от общото финансиране за реализиране на проекта за зарядна инфраструктура **не надхвърля определения праг за допустими разходи съгл.** чл. 4. пар. 1, т. „тб“ и съответно **не е необходимо уведомяване по реда член 108, параграф 3** от Договора за преценка на съвместимостта на помощта и възможността за предоставянето й.

С оглед спазване на изискването на чл. 4, пар. 2 от Регламент (ЕС) № 651/2014 конкретният бенефициент следва да декларира пред УО на ПТС, че проектът не е част и/или не е свързан с друг проект.

За целите на изпълнение на разпоредбите на чл. 5, помощта, която ще се предостави под формата на безвъзмездни средства се счита за прозрачна, тъй като брутният й еквивалент може да бъде предварително изчислен.

**Стимулиращ ефект (чл. 6)**

За да се докаже **стимулиращия ефект**, което е другото задължително условие, кандидатът, трябва да е подал писмено заявление за помощ до финансиращия орган (държава членка) преди работата по проекта или дейността да е започнала[[1]](#footnote-1) съгласно определението в чл. 2, параграф 23 от Регламент (ЕС) № 651/2014. Заявлението за помощ следва да съдържа като минимум следната информация:

а) наименование и големина на предприятието,

б) описание на проекта, включително неговата начална и крайна дата,

в) местонахождение на проекта,

г) списък с разходите по проекта,

д) вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.

***Всеки кандидат следва да представи доказателства, че дейността по конкретния проект не е започнала преди предоставяне на документите и попълва декларация, а УО да провери.***

Финансирането на публично достъпна зарядна инфраструктура за електромобили има за цел да осигури публично благо (обществени ползи) и да предостави необходимите услуги на обществото. Това позволява поддържането на зарядната инфраструктура като средство за подпомагане на търговията, превоза на стоки и стимулиране на икономическия растеж. Публичните блага, като сигурност на транспорта, безопасност на достъпа, транспортна свързаност, не могат да бъдат ексклузивно предоставени на определени индивиди или групи.

Публичните блага са достъпни за всички членове на обществото без дискриминация или ограничения.

Финансирането на публични блага може да включва изискване за значителни инвестиции и необходимост от привличане на значителни фондове за дългосрочен период. Частният бизнес обикновено е насочен към постигане на печалба и може да има по-ограничени и оскъпени възможности за достъп до заеми и финансирания, особено ако не е налице ясна и стабилна система за възнаграждение или приходи, за получаване на възвръщаемост на реализираните инвестиционни разходи.

Финансирането на публична инфраструктура с европейски средства може да има следните икономически ефекти:

1. Инфраструктурен развой и подобряване на конкурентоспособността: Инвестициите в инфраструктура, като транспортни връзки, енергийна инфраструктура, комуникационни мрежи, създават условия за икономически растеж и повишаване на конкурентоспособността. Подобрената инфраструктура предоставя по-добри възможности за бизнеси и привличане на инвестиции, което стимулира икономиката, чрез осигуряване на недискриминационен и неограничен достъп транспортната инфраструктура.

2. Създаване на работни места: Финансирането на публична инфраструктура се отразява на създаването на работни места през периода на изграждане и поддръжка на проектите. Това включва работници в строителството, инженери, технически специалисти и други. Създаването на работни места подобрява доходите на хората и увеличава пазарната активност.

3. Повишаване на обществената ефективност: Публичната инфраструктура подобрява ефективността на публичните услуги и дейности. Например, подобрена транспортна инфраструктура може да намали времето за пътуване и да подобри достъпа до работни места, образователни и здравни услуги. Това може да повиши продуктивността и качеството на живот на хората.

4. Регионално развитие и социално сближаване: Финансирането на публична инфраструктура с европейски средства може да помогне за регионалното развитие и намаляването на икономическите неравенства. Това може да се постигне чрез транспортна свързаност и мултимодалност, което създава равни възможности за развитие и подобрява качеството на живот.

Без финансирането на проектите с европейски средства, не би могло да се постигнат посочените ефекти поради следните причини:

Развитието на публично достъпна зарядна инфраструктура с оглед покриване на изискванията на Регламент 1804/2023 изисква значителен финансов ресурс. В този смисъл финансирането на проектите с европейски средства значително ще ускори изпълнението им и по този начин ще създаде необходимите условия за привеждане на част от инфраструктурата към нуждите от предоставяне на необходимите услуги на обществото.

Съгласно действащото законодателство предоставянето на средства от европейските фондове значително ще подпомогне по-лесното изпълнение на проектите. С предоставянето на средства от европейските фондове се постига съществено нарастване на техния обхват.

**Интензитет на помощта и допустими разходи**

Интензитетът на помощта и допустимите разходи ще се изчисли в съответствие с параграф 6 на чл. 36а от Регламент (ЕС) № 651/2014.

Общият размер на БФП, който ще бъде предоставен за всеки конкретен проект, ще бъде определен в съответствие с чл. 36а от Регламент (ЕС) № 651/2014 от 17 юни 2014 г., въз основа на финансовия план на проекта като част от общия размер на допустимите разходи за целия инвестиционен проект и при съответствие с разрешения интензитет на помощта.

Съгласно параграф 6, когато помощта се предоставя въз основа на схема за помощ интензитетът на помощта не надхвърля 20% от допустимите разходи по процедурата. Интензитетът на помощта може да бъде увеличен 20 процентни пункта за средни предприятия и 30 процентни пункта за малки предприятия. Допълнително интензитетът на помощта може да бъде увеличен с 15% за инвестиции, осъществявани в подпомагани региони, определени в карта на регионалните помощи, валидна към момента на предоставянето на помощта и одобрена в изпълнение на чл. 107, параграф 3, буква а) от Договора, и с 5 процентни пункта за инвестиции, осъществявани в подпомагани региони, определени в карта на регионалните помощи, 2валидна към момента на предоставянето на помощта и одобрена в изпълнение на чл. 107, параграф 3, буква в) от Договора.

С оглед на факта, че по настоящата процедура ще бъдат предоставена БФП чрез схема за помощ, без да се провежда конкурентна тръжна процедура, процедурата e в съответствие с определението за схема за помощ съгласно пар. 15 на чл. 2 и ще бъде приложен следния интензитет на предоставената БФП за всяко проектно предложение:

|  |  |
| --- | --- |
| Вид предприятие[[2]](#footnote-2) | Регион тип А[[3]](#footnote-3) |
| Микро и Малко предприятие | 50% + 15% |
| Средно предприятие | 40% + 15% |
| Голямо предприятие | 20% + 15% |

Съгласно пар. 8 на чл. 36а задължително условие за предоставяне на помощта е тя да се предоставя само за изграждането, инсталирането, модернизирането или разширяването на публично достъпна инфраструктура за зареждане с електроенергия, осигуряваща недискриминационен достъп на ползвателите, вкл. по отношение на тарифи, автентификация и методи за плащане, както и други условия за ползване – каквито са и заложените условия за кандидатстване по настоящата процедура.

Бюджетът на всеки конкретен проект и източниците на финансиране ще бъдат определени при изготвянето на финансовия план за изпълнението му.

Начисляваните такси на ползватели, различни от бенефициентите, за използването на инфраструктурата за зареждане следва да съответстват на пазарните цени.

Операторите на инфраструктура за зареждане с електроенергия или с гориво, които предлагат или позволяват плащания, отнасящи се до тяхната инфраструктура, въз основа на договор, следва да не дискриминират доставчиците на услуги за мобилност, например като прилагат необосновани преференциални условия за достъп или чрез диференциране на цените, което не почива върху обективна обосновка.

**Натрупване**

Безвъзмездната финансова помощ по конкретния проект може да се натрупва с всякаква друга държавна помощ, ако установимите разходи са различни съгласно чл. 8, ал. 3, б. а) от Регламент (ЕС) № 651/2014, както и всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер на помощта, приложим за тази помощ съгласно чл. 4, пар. 1, буква „тб“ от Регламент (ЕС) № 651/2014.

Държавните помощи, освободени от задължението за уведомяване по силата на Регламент (ЕС) № 651/2014, не могат да се натрупват с помощ de minimis по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от Регламент (ЕС) № 651/2014.

За целите на контрола на натупването бенефициентите следва да представят доказателства в проекта, а УО да провери за всички получени от кандидата държавни и минимални помощи.

Данните за получени държавни/минимални помощи следва да бъдат надлежно посочени от кандидата в Декларацията за държавни/минимални помощи, попълнена по образец. Държавната/минимална помощ се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО в предварително определен срок.

***Кандидатите представят декларация, а УО извършва проверка относно натрупването на помощта, с цел да се установи дали са спазени праговете за уведомяване в член 4 и максималните интензитети на помощта, определени в чл. 36а от Регламент (ЕС) 651/2014.***

В изпълнение на членове 9-12 от Регламент № 651 и ЗДП и ППЗДП се представя, публикува, съхранява и докладва информация по мярката, както и се предоставя при поискване, както следва:

* За целите на прозрачността в рамките на 6м. след предоставянето на помощта, същата следва да бъде въведена в Модула за прозрачност на Европейската комисия;
* За информиране на ЕК, чрез Системата за електронно уведомяване – SANI2 се въвежда стандартизирана информация по приложение II от Регламента;
* За целите на докладването, се представя Годишен доклад пред министъра на финансите;
* За целите на наблюдението и при актуализация условията на Регламент (ЕС) № 651/2014, мярката се превежда в съответствие съгласно поставените от Комисията или министъра на финансите срокове;
* За целите на последващия контрол от страна на ЕК и националните контролни органи се пази подробна документация за период от 10 години относно предоставянето на помощта и спазването на условията на регламента.

Съгласно чл. 36а от ОРГО, помощите за инфраструктури за зареждане с електроенергия или гориво са съвместими с вътрешния пазар по смисъла на член 107, параграф 3 от Договора и се освобождават от задължението за уведомяване по член 108, параграф 3 от Договора, ако са изпълнени условията, определени в посочения член и в глава I и допустимите разходи са следните:

а) инвестиции за изграждане, инсталиране, модернизация или разширяване на инфраструктура за зареждане с електроенергия или гориво;

б) разходи за самата инфраструктура и свързаното с нея техническо оборудване, тези за инсталиране или модернизиране на електрически или други компоненти, вкл. ел. кабели и силови трансформатори;

в) разходи за строителни работи, адаптация на земя и път, инсталационните разходи и разходите за получаване на необходимите разрешителни.

г) инвестиционни разходи за производство на място на електроенергия от възобновяеми източници и инвестиционните разходи на единиците за съхранение на тази енергия.

Проектът се отнася към инвестиции за изграждане, разширяване и/или модернизация на зарядна инфраструктури с електроенергия и попада в приложното поле на посочения член.

***Не се финансират разходи, които не са допустими съгласно разпоредбите на регламента.***

***УО извършва проверка за правилното определяне на разходите*** ***по проекта като допустими или недопустими за целите на Регламент (ЕС) № 651/2014.***

Съгласно пар. 7 от чл. 36а - помощта предоставена на което и да било предприятие, не трябва да надхвърля 40 % от общия бюджет на схемата.

Съгласно чл. 4. пар. 1, т. „т.б“ на Регламент 651/2014 към помощта се прилагат следните прагове:

* за инвестиционни помощи за инфраструктура за зареждане с електроенергия или гориво, посочени в член 36а, параграфи 1 и 2 -30 милиона евро на предприятие за проект
* в случай на схеми - средния годишен бюджет не трябва да надвишава 300 милиона евро.

**Общата стойност** на Процедура № 2021BG16FFPR001-3.004 **„Зарядна инфраструктура за електрически превозни средства по пътища - втора процедура“** е 10 012 303,45 евро, като се очаква финансиране от Приоритет 3 на Програма „Транспортна свързаност“ 2021-2027. Също така е предвидено максималната помощ, отпускана на предприятие за проект да не надвишава 256 000,00 евро.

**С оглед на гореизложеното помощта, която попада в обхвата на държавна помощ** и е част от общото финансиране за реализиране на проекта за зарядна инфраструктура **не надхвърля определения праг за допустими разходите съгласно Регламент на Комисията (ЕС) № 651/2014.**

Задължително условие при прилагането на чл. 36а е изпълнението на параграфи 10 и 11, обуславящи необходимостта от предоставяне на помощ за инфраструктура за зареждане.

Съгласно параграф 11, прилагащ се като изключение от параграф 10, необходимостта от помощ за инфраструктура за зареждане с електроенергия за пътни превозни средства се допуска, когато превозните средства, задвижвани изключително с електроенергия, представляват съответно по-малко от 3% от целия автопарк от същата категория, регистриран в съответната държава членка. Като леките автомобили и леките търговски превозни средства се считат за част от същата категория превозни средства.

Съгласно регистъра на превозните средства, поддържан от Министерство на вътрешните работи, дирекция КИАД, към 01.07.2025 г. на територията на България са регистрирани общо 26 347 превозни средства (не са вкл. автобусите), задвижвани изключително с електроенергия. Информация от МВР за броя на регистрираните превозни средства на територията на България може да бъде намерена на следния линк: *https://data.egov.bg/data/view/3a5697d6-e59c-45ac-8a30-9335fa89c67f?rpage=1.*

В таблица 1 може да се види, че процентното съотношение на електромобили към общо регистрираните превозни средства от съответната категория е по-малко от 3% както за общия брой превозни средства така и по съответните категории.

Табл. 1

|  |  |  |  |
| --- | --- | --- | --- |
| Категория ПС | Електромобили | Общо регистрирани ПС | % от общия брой |
| Дву-, три- и четириколесни ПС | 3 640 | 261 854 | 1.4 |
| Лек автомобил | 21 682 | 3 193 714 | 0,7 |
| Товарен автомобил | 1 024 | 467 664 | 0,2 |
| Специален автомобил | 1 | 49 846 | 0.0 |
| Влекач | 0 | 51 061 | 0 |
| Общо | 26 347 | 3 973 078 | 0,7 |

В заключение, може да се каже, че процедурата отговаря на всички условия, определени в глава I от ОРГО, както и на специалните условия за съответната категория помощи, посочени в глава III от Регламент на Комисията (ЕС) № 651/2014.

На етап кандидатстване за БФП е необходимо да се предостави, освен посочените по-горе доказателства и декларация за получени държавни/минимални помощи, като се декларира, че финансираните други проекти не се натрупват с настоящия, тъй като се финансират други допустими разходи и по други проекти и обекти.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административния договор за безвъзмездна финансова помощ.

След публикуване на Условия за кандидатстване не са допустими изменения, които могат да повлияят на съответствието на процедурата с изискванията на Регламент (ЕС) № 651/2014, освен тези свързани с актуализацията на условията му при публикуване на Регламента за изменение на ОРГО.

Допълнително, бенефициентите нямат право да подават предложения за изпълнение на инвестиция по процедурата за вече започнали и/или реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

В етапа на кандидатстване, към формуляра за кандидатстване също следва да бъдат приложени всички документи, доказващи съответствието на всеки конкретен проект с условията по ОРГО. УО на ПТС ще информира и ще съгласува с министъра на финансите всяко намерение за предоставяне на държавна помощ, когато държавната помощ попада в обхвата на общ регламент за групово освобождаване.

В заключение, може да се каже, че процедурата отговаря на всички условия, определени в глава I от ОРГО, както и на специалните условия за съответната категория помощи, посочени в глава III от Регламент на Комисията (ЕС) № 651/2014.

1. „започване на работите по проекта“ (чл. 2, параграф 23 от Регламент (ЕС) № 651/2014) означава първото от следните събития: започване на строителните работи, свързани с инвестицията, или поемане на първия правнообвързващ ангажимент за поръчка на оборудване или всеки друг ангажимент, който прави инвестицията необратима. Купуването на земя и подготвителните дейности като получаването на разрешителни и провеждането на проучвания на осъществимостта не се считат за започване на работите по проекта. При поглъщания на предприятия „започване на работите по проекта“ означава момента на придобиване на активите, пряко свързани с придобития стопански обект; [↑](#footnote-ref-1)
2. Определянето на категорията на предприятията е в съответствие с разпоредбите на чл. 3 и чл. 4 от Закона за малките и средни предприятия и Приложение I „Определение за МСП“ към Регламент (ЕС) № 651/2014. [↑](#footnote-ref-2)
3. ***Регион тип А*** (региони, отговарящи на условията за помощ съгласно член 107, параграф 3, буква а) от ДФЕС) - BG31 Северозападен, BG32 Северен централен, BG33 Североизточен, BG34 Югоизточен и BG42 Южен централен [↑](#footnote-ref-3)